b'\n_START_ARTICLE_\nAmina Saada\n_START_PARAGRAPH_\nAmina Saada (s. 16. elokuuta 1989 Kuusankoski) on suomalais-algerialainen moukarinheitt\xc3\xa4j\xc3\xa4. H\xc3\xa4nen seuransa on nykyisin helsinkil\xc3\xa4inen HIFK-Friidrott. Aiemmin h\xc3\xa4n on edustanut vuoteen 2000 asti Kouvolan urheilijoita ja 2001\xe2\x80\x932012 L\xc3\xa4nsi-Uudenmaan urheilijoita. H\xc3\xa4nen valmentajansa on koko uran ajan ollut Idir Saada. Nuorempana Amina Saada on kilpaillut my\xc3\xb6s kiekonheitossa, kuulanty\xc3\xb6nn\xc3\xb6ss\xc3\xa4 sek\xc3\xa4 painonheitossa.'